OpenLLM-France/wikimedia huggingface dataset:
# Fort de Sant Magí

El Fort de Sant Magí és una obra del municipi d'Igualada (Anoia) protegida com a bé cultural d'interès local.
És un fort o fortificació defensiva aixecada l'any 1837, durant la primera Guerra Carlina, al mateix punt del Pla de Sant Magí que anteriorment havia allotjat una capella dedicada a sant Magí. Estructuralment està compost de planta quadrangular amb dos pisos. Avui encara són visibles alguns elements propis de la seva funcionalitat, com les espitlleres fetes de totxo i de pedra. S'hi feren superposicions arquitectòniques com la teulada a dos vessants de fibrociment. Es troba en un terreny d'uns 1.400 m2, on també hi ha un antic dipòsit d'Aigua de Rigat i la torre d'aigües de Rigat, una singular torre octogonal visible des de bona part de la ciutat.

## Història

El fort de Sant Magí deu el seu nom a l'antiga denominació de l'actual "Poble Sec" : el "Pla de Sant Magí". El terreny s'anomenava així perquè hi havia una capella dedicada al sant. El fort es va construir l'any 1837 utilitzant les pedres de l'antiga capella i pràcticament al mateix temps que el fort o torre del Pi aixecat a la Muntanya del Pi, a Santa Margarida de Montbui. L'any 2018 el Fort de Sant Magí serà rehabilitat i s'arranjaran els terrenys que l'envolten, amb recuperació de la vegetació, una urbanització bàsica amb petits camins, l'establiment de mobiliari urbà i la il·luminació. L'espai serà accessible des del c/ Carme Verdaguer, mitjançant una escala que ara es restaurarà i s'adaptarà a la normativa de seguretat, i també a través d'un passatge des del c/ de la Salut, en aquest cas a peu de carrer.

## Referències

* 1 2 3 4 5 «Projecte per recuperar el Fort de Sant Magí». , 24-01-2018.
* ↑ «Fort de Sant Magí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 octubre 2014].
# Fiorenza Sanudo

Fiorenza Sanudo és el nom dels següents personatges:
* Fiorenza I Sanudo (?-1371), duquessa de Naxos, filla i successora de Joan I Sanudo el 1362.
* Fiorenza II Sanudo (? - 1437), duquessa de Naxos el 1383 i nominalment fins a la seva mort.
# Cornelia et Caecilia de Cn. Pompeio

La lex Cornelia et Caecilia de Cn. Pompeio va ser una llei de l'antiga Roma proposada l'any 57 aC que donava a Gneu Pompeu la supervisió de les distribucions de gra als pobres, per un període de cinc anys, amb poders extraordinaris, segons diuen Ciceró, Titus Livi i Dió Cassi.

## Referències

* ↑ Ciceró. Epistulae ad Atticum, IV, 1
* ↑ Titus Livi. Ab Urbe Condita: epítome, 104
* ↑ Dió Cassi. Historia romana (Ῥωμαικὴ ἱστορία), XXXIX, 9
# Els Hostalets

«Els Hostalets» té aquests significats:
# Fort de São José

El Fort de São José és un fort abandonat de la ciutat de Vila do Maio, a la part sud de l'Illa de Maio de Cap Verd.

## Història

L'illa, d'origen volcànic, es va descobrir l'1 de maig de 1460 amb el nom d'illa de Maio. La primera població estable data de finals del segle xvi al nord-oest de l'actual ciutat. La terra s'utilitzava per pasturar el bestiar, sobretot cabres, i hi havia una agricultura inicipient. El fort, anomenat després sant Josep, es va construir el segle xviii per defensar el port i la ciutat dels atacs dels pirates i corsaris, que sempre han estat habituals a l'illa.
El fort va esdevenir un far el 1887. Al segle xx, la sequera va afectar l'illa i la majoria de residents van emigrar. A principis del segle XXI el fort és una de les atraccions turístiques de la ciutat i l'illa juntament amb l'església de Nossa Senhora da Luz.

## Referències

* ↑ «Ilha do Maio» (en portuguès). Infopédia (Infopedia), 22-04-2012.
* ↑ «Lighthouses of Cape Verde», 22-04-2012. Arxivat de l'original el 4 de juny 2010. [Consulta: 19 juliol 2016].
# Els Fitons

Els Fitons és una obra de Corbera de Llobregat (Baix Llobregat) inclosa a l'Inventari del Patrimoni Arquitectònic de Catalunya.

## Descripció

És un conjunt de dues masies amb construccions adossades, avui gairebé voltades de bosc. La construcció original ha sofert reformes i addicions, modificant l'alçat basilical de la més gran. Al costat de ponent es pot observar la degradació que ha sofert una part dels edificis annexos. L'accés és per un trencall del Camí de Mas Panyella, que passa per la font de les Febres i ben a prop hi ha la masia.

## Història

Originàriament pertanyia a Can Planas, segons figura en una Concòrdia del 1576. La construcció dels Fitons és molt posterior. Segons sembla, fou heretada per un dels fills, en desfer-se o vendre's la finca els Planas, per a rescabalar-se de la legítima no cobrada. El nom "Els Fitons" sembla un motiu sobreposat. Als anys 1980, els propietaris es deien Oliver.

## Referències

* 1 2 «Els Fitons». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 setembre 2016].
# Fulton (Kentucky)

Fulton és una població dels Estats Units a l'estat de Kentucky. Segons el cens del 2000 tenia 2.775 habitants.

## Demografia

Segons el cens del 2000, Fulton tenia 2.775 habitants, 1.225 habitatges, i 753 famílies. La densitat de població era de 379,9 habitants/km².
Dels 1.225 habitatges en un 29,2% hi vivien nens de menys de 18 anys, en un 37,1% hi vivien parelles casades, en un 21,8% dones solteres, i en un 38,5% no eren unitats familiars. En el 36% dels habitatges hi vivien persones soles el 20,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,87.
Per edats la població es repartia de la següent manera: un 25,2% tenia menys de 18 anys, un 9% entre 18 i 24, un 22,4% entre 25 i 44, un 21,1% de 45 a 60 i un 22,3% 65 anys o més.
L'edat mediana era de 40 anys. Per cada 100 dones de 18 o més anys hi havia 68,6 homes.
La renda mediana per habitatge era de 23.345 $ i la renda mediana per família de 27.625 $. Els homes tenien una renda mediana de 26.029 $ mentre que les dones 21.696 $. La renda per capita de la població era de 16.260 $. Entorn del 22,4% de les famílies i el 24,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fulton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Fulton». American Fact Finder. Oficina del Cens dels Estats Units, 12-01-2010.
# Evangelion 3.33

Evangelion 3.33 (ヱヴァンゲリヲン新劇場版：Q, Evangerion Shin Gekijōban: Kyū) és una pel·lícula d'acció, d'animació i de ciència-ficció japonesa de 2012 escrita i dirigida per Hideaki Anno i la tercera de les quatre pel·lícules estrenadas a la sèrie Rebuild of Evangelion, basada en la sèrie d'anime original Neon Genesis Evangelion. Va ser produïda i codistribuïda per l'estudi Khara, del mateix Anno, i es va estrenar als cinemes japonesos el 17 de novembre de 2012. La va seguir Evangelion: 3.0+1.0 Thrice Upon a Time el 2021. S'ha doblat i subtitulat al català.

## Referències

* ↑ Chute, David. «Film Review: 'Evangelion: 3.0 You Can (Not) Redo'». Variety, January 10, 2014. Arxivat de l'original el June 25, 2020. [Consulta: May 13, 2020].
* ↑ Solomon, Charles. «REVIEW: "Evangelion 3.0 You Can (Not) Redo"». IndieWire, 16-01-2014. Arxivat de l'original el January 24, 2021. [Consulta: 18 novembre 2020].
* ↑ «繝ｱ繝ｴ繧｡繝ｳ繧ｲ繝ｪ繝ｲ繝ｳ譁ｰ蜉??ｴ迚茨ｼ啣 蜈ｬ蠑上し繧､繝遺狽Blu-ray&DVD». evangelion.co.jp. Arxivat de l'original el April 18, 2013. [Consulta: April 25, 2015].
* ↑ «『ヱヴァンゲリヲン新劇場版：Q』 Blu-ray＆DVD 西暦2013年4月24日（水）発売決定». khara.co.jp, February 19, 2013. Arxivat de l'original el February 21, 2013. [Consulta: April 25, 2015].
* ↑ «Evangelion 3.33». Goita què fan, ara!. [Consulta: 4 març 2023].
* ↑ Evangelion 3.33 a la Base de dades de cinema en català

## Enllaços externs

* Evangelion 3.33 - Lloc web oficial (japonès)
# Clotilde asseguda en un sofà

Clotilde asseguda en un sofà és un quadre de 1910 del pintor valencià Joaquim Sorolla realitzat en oli sobre llenç. Les seves dimensions són de 180 × 110 cm.
Es tracta d'un retrat de l'esposa de l'artista, Clotilde García del Castillo, asseguda i dirigint la mirada a l'espectador. Es presenta com una dona refinada, reflex de l'estatus social assolit i mirall de l'èxit artístic del seu marit. Clotilde vesteix un vestit blanc i delicades sabates de ras, però apareix amb un llibre a la falda, com si fos interrompuda pel pintor en un moment de lectura. Clotilde va vestida de gran gala, aparentant no posar, sinó simplement estar, però amb una absoluta naturalitat. Sorolla va pintar el vestit directament sobre la preparació del llenç per aconseguir les qualitats de les transparències de la gasa.
S'exposa en el Museu Sorolla, Madrid.

## Referències

* 1 2 Equipo editorial Libsa (ed). Sorolla (en español). Alcobendas, Madrid: Editorial LIBSA, 2009, p. 218. ISBN 978-84-662-1879-5.
* ↑ «Fitxa a Ceres» (en castellà). Ministeri d'Educació, Cultura i Esport. [Consulta: 2 gener 2016].
# Costa de Santa Llúcia

La Costa de Santa Llúcia és una costa de muntanya del terme municipal d'Isona i Conca Dellà, a l'antic terme d'Orcau, a la comarca del Pallars Jussà.
Està situada a l'extrem de ponent del terme municipal d'Abella de la Conca i al sector nord-est del d'Isona i Conca Dellà, a ponent de la vila d'Abella de la Conca i a l'est-nord-est del poble de Basturs. És al nord-oest de la partida de la Viella, del terme d'Abella de la Conca. És al sud-oest de les Espades.

## Enllaços externs

* La Costa de Santa Llúcia en el seu entorn, a l'Institut Cartogràfic de Catalunya
# Cyprinus pellegrini

Cyprinus pellegrini és una espècie de peix cipriniforme de la família dels ciprínids que es troba a la Xina.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Luo, Y. i P. Yue, 2000. Cyprinidae: Cyprininae. p. 391-433. A: P. Yue et al. (Eds). Fauna Sinica. Osteichthyes. Cypriniformes III. Science Press. Pequín (Xina). 1-661.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Elena Argemí i Morral

Elena Argemí i Morral (Bigues i Riells del Fai, 1959) és mestra i fou alcaldessa de Bigues i Riells del Fai entre el 2007 i el 2009.
Elena Argemí va estudiar Magisteri, i des del 1981 ha treballat en diverses escoles públiques de Santa Eulàlia de Ronçana i Sant Feliu de Codines (CEIP Jaume Balmes). Com a Primera secretària de l'agrupació local del PSC, es va presentar a les eleccions municipals de 2007. Després d'un pacte a tres bandes amb ERC i ICV, el 16 de juny accedí a l'alcaldia de Bigues i Riells del Fai. En representació de l'ajuntament, fou consellera comarcal. El 2009 dimití del seu càrrec d'alcaldessa per motius personals. Posteriorment, fou investigada dintre del cas Mercuri.
Ha participat en diverses associacions locals des del 1978, i és membre del Grup excursionista de Bigues i Riells del Fai des que es va fundar. Juntament amb Núria Bosch ha publicat el llibre Retorn a l'escola de baix: Nostra Senyora de Montserrat, Bigues: 1957-1976 (Bigues i Riells del Fai: Fundació Bigues i Riells, 2007).

## Referències

* 1 2 «ARGEMÍ I MORRAL, ELENA». Alcaldes i alcaldesses del Vallès Oriental. [Consulta: 5 febrer 2022].
* 1 2 «Elena Argemí, candidata del PSC a l'alcaldia de Bigues i Riells | NacióGranollers». Nació Digital, 11-01-2007. [Consulta: 5 febrer 2022].
* ↑ «Plega l'alcaldessa socialista de Bigues i Riells». Nació Digital, 19-03-2009. [Consulta: 5 febrer 2022].
* ↑ «La exalcaldesa de Bigues i Riells, Elena Argemí, citada como imputada en el caso Mercurio | Revista Digital del Vallès» (en castellà). Revista Digital Vallès, 16-03-2015. [Consulta: 5 febrer 2022].
* ↑ «Retorn a l'Escola de Baix : Ntra. Sra. de Montserrat, Bigues : 1957-1976». UAB. [Consulta: 5 febrer 2022].
# Fraipontita

La fraipontita és un mineral de la classe dels silicats que pertany al grup de la kaolinita-serpentina. Rep el seu nom en honor de Jean Joseph Julien Fraipont (1857-1910) i al seu fill Charles M. J. J. Fraipont (1883-1946), originaris de Lieja, que van ser geòlegs i paleontòleg.

## Característiques

La fraipontita és un fil·losilicat de fórmula química (Zn,Al)₃(Si,Al)₂O₅(OH)₄. A més dels elements de la seva fórmula tabé pot contenir impureses de ferro, coure, magnesi, calci i potassi. Cristal·litza en el sistema monoclínic. La seva duresa a l'escala de Mohs és 2,5.
Segons la classificació de Nickel-Strunz, la fraipontita pertany a «09.ED: Fil·losilicats amb capes de caolinita, compostos per xarxes tetraèdriques i octaèdriques» juntament amb els següents minerals: dickita, caolinita, nacrita, odinita, hal·loysita, hisingerita, hal·loysita-7Å, amesita, antigorita, berthierina, brindleyita, caryopilita, crisòtil, cronstedtita, greenalita, kel·lyïta, lizardita, manandonita, nepouïta, pecoraïta, guidottiïta, al·lòfana, crisocol·la, imogolita, neotocita, bismutoferrita i chapmanita.

## Formació i jaciments

La fraipontita es forma en dipòsits minerals oxidats que continguin zinc.
La fraipontita ha estat trobada a Alemanya, Austràlia, Àustria, Bèlgica, Espanya, als Estats Units, França, Grècia, Itàlia, a Kazakhstan, Namíbia, al Regne Unit, Romania, Suïssa, a Turkmenistan i Xile. A Catalunya se n'ha trobat a Prullans (Cerdanya, Lleida).
Sol trobar-se associada amb altres minerals com: smithsonita, gebhardita, wil·lemita, cerussita i sauconita.

## Referències

* 1 2 «Fraipontite» (en anglès). Mindat. [Consulta: 7 novembre 2015].
* 1 2 3 «Fraipontite» (en anglès). Handbook of Mineralogy. Arxivat de l'original el 3 de març 2016. [Consulta: 28 gener 2017].
# Emilio Casalini

Emilio Casalini (Cornocchio di Golese, Emília-Romanya, 5 de novembre de 1941) fou un ciclista italià que fou professional entre 1965 i 1973. En el seu palmarès destaca una etapa del Giro d'Itàlia de 1968.

## Palmarès

* 1964
** 1r a la Coppa Collecchio
* 1968
** Vencedor d'una etapa al Giro d'Itàlia
* 1969
** Vencedor d'una etapa al Giro de Sardenya

### Resultats al Giro d'Itàlia

* 1966. 46è de la classificació general
* 1967. 51è de la classificació general
* 1968. 64è de la classificació general. Vencedor d'una etapa
* 1969. 53è de la classificació general
* 1971. 67è de la classificació general
* 1972. 47è de la classificació general

## Referències

* Fitxa a cyclebase.nl
* Fitxa a sitiodeciclismo.net
* Fitxa i biografia a museociclismo.it (italià)
# Corona de duc

La corona de duc és la insígnia o timbre representatiu d'aquest títol nobiliari.
Està composta per un cercle d'or enriquit de pedreria, realçat de vuit florons, dels quals només se'n veuen cinc, tot sobre petites puntes del mateix metall que el cercle. El disseny és igual a la corona d'infant, però sense les perles intercalades i amb el cercle amb menys pedreria.

## Referències

* ↑ de Fluvià i Escorsa, Armand. Diccionari general d'heràldica. Barcelona: EDHASA, 1982. ISBN 8435003736.
# Cràpules

Cucarachas és una pel·lícula de comèdia espanyola estrenada el 1993 i dirigida per Toni Mora. Fou doblada al català amb el títol Cràpules i distribuïda per televisió a les xarxes locals. Els protagonistes eren José Coronado i Sílvia Munt.

## Argument

Gregorio és un escriptor que s'acaba de separar de la seva xicota Gloria, i no entén perquè s'ha arruïnat econòmicament. Alhora, el seu editor el pressiones perquè acabi d'escriure una novel·la. Un amic seu, Víctor, li deixa el seu apartament per tal que acabi d'escriure el llibre, i quan fa el trasllat en una nit de tormenta coneixerà una dona bonica i avorrida, Julieta, de la que s'enamora. Ambdós decideixen mantenir-ho en secret fins que la seva exdona fa amistat amb la seva amant.

## Repartiment

* José Coronado - Gregorio
* Mercè Lleixà - Glòria
* Sílvia Munt - Julieta
* Pepe Rubianes - Víctor
* Mercè Arànega
* Julieta Serrano

## Premis
### Medalles del Cercle d'Escriptors Cinematogràfics de 1993

| Categoria | Candidat | Resultat |
| Premi Revelació | Toni Mora | Guanyadora |

## Referències

* ↑ 'Cràpules', aquest dissabte a les teles locals, a laxarxa.com, 30 d'abril de 2010
* ↑ Àngel Comas Diccionari de llargmetratges: el cinema a Catalunya després del franquisme, p. 69.
* ↑ «Premios del CEC a la producción española de 1993». Círculo de Escritores Cinematográficos. Arxivat de l'original el 2021-05-06. [Consulta: 25 agost 2019].
# Cristina Marcos i Herrero

Cristina Marcos Herrero (Barcelona, 15 de febrer de 1968) és una jugadora de waterpolo catalana, ja retirada.
Formada al CN Sant Feliu, l'any 1989 va jugar al CE Mediterrani, amb el qual va guanyar tres Copes catalanes, tres Campionats de Catalunya, vuit Lligues espanyoles i dues Copes de la Reina durant la dècada de 1990. També va participar en competicions europees. Internacional amb la selecció espanyola de waterpolo en seixanta-cinc ocasions entre 1991 i 1998, va disputar els Campionats d'Europa de 1993 i 1997. Va retirar-se de la competició al final de la temporada 1997-98.
Entre d'altres distincions, va rebre la medalla de bronze (1994) i d'or (1997) de serveis distingits de la Reial Federació Espanyola de Natació i la medalla del mèrit esportiu de la Federació Catalana de Natació (1997).

## Palmarès

* 3 Copa de Catalunya de waterpolo femenina: 1991, 1995, 1996
* 3 Campionats de Catalunya de waterpolo femení: 1996, 1997, 1998
* 8 Lliga espanyola de waterpolo femenina: 1989-90, 1991-92, 1992-93, 1993-94, 1994-95, 1995-96, 1996-97, 1997-98
* 2 Copa espanyola de waterpolo femenina: 1996-97, 1997-98

## Referències

* ↑ «Cristina Marcos i Herrero». Enciclopèdia de l'esport català. Barcelona: Grup Enciclopèdia Catalana.
# Corriol asiàtic

El corriol asiàtic (Anarhynchus asiaticus) és una espècie d'ocell de la família dels caràdrids (Charadriidae) que habita deserts i estepes àrides de l'Àsia central, al nord-est de l'Iran, sud de Rússia i àrea del nord de la mar Càspia, nord del Kazakhstan i nord-oest de la Xina.

## Referències

* ↑ «Corriol asiàtic». Cercaterm. TERMCAT, Centre de Terminologia. [Consulta: 24 març 2024].
# Corriol capnegre

El corriol capnegre (Thinornis cucullatus) és una espècie d'ocell de la família dels caràdrids (Charadriidae) que habita platges i zones intermareals de la costa sud sud d'Austràlia Occidental, costa i illes del sud-est d'Austràlia, Tasmània i les illes de l'Estret de Bass.
# Copa namibiana de futbol

La Copa namibiana de futbol (NFA-Cup, Namibia Football Association-Cup, oficialment Bidvest Namibia Cup) és la màxima competició futbolística per eliminatòries de Namíbia.

## Historial

Font:

### Mainstay Cup

* 1977: Ramblers Windhoek
* 1978: Orlando Pirates SC
* 1979: Orlando Pirates SC
* 1980: African Stars FC
* 1981: African Stars FC
* 1982: Black Africa FC
* 1983: Black Africa FC
* 1984: African Stars FC
* 1985: Ramblers Windhoek
* 1986: African Stars FC
* 1987: Black Africa FC
* 1988: Young Ones FC
* 1989: Black Africa FC
* 1990: Orlando Pirates SC

### NFA Cup

* 1990: Black Africa FC
* 1991: Chief Santos FC
* 1992: Liverpool Okahandja
* 1993: Black Africa FC
* 1994: Blue Waters FC
* 1995: Tigers Windhoek
* 1996: Tigers Windhoek
* 1997: no es disputà
* 1998: Chief Santos FC
* 1999: Chief Santos FC
* 2000: Chief Santos FC
* 2001: no es disputà
* 2002: Orlando Pirates SC
* 2003: FC Civics
* 2004: Black Africa FC
* 2005: Ramblers Windhoek
* 2006: Orlando Pirates SC
* 2007: African Stars FC
* 2008: FC Civics
* 2009: Orlando Pirates SC
* 2010: African Stars FC
* 2011: Eleven Arrows FC
* 2012: no es disputà
* 2013: African Stars FC
* 2014: African Stars FC
* 2015: Tigers Windhoek
* 2016: no es disputà
* 2017: Young African FC
* 2018: African Stars FC
* 2019: no es disputà
* 2020: no es disputà

## Referències

* ↑ «Namibia - List of Cup Winners». RSSSF.
* ↑ African edge Gunners to win Debmarine Namibia Cup nfa.org.na
* ↑ Kauapirura wins the Debmarine Cup for Stars nfa.org.na

## Enllaços externs

* RSSSF
# Crystal Lakes (Ohio)

Crystal Lakes és una concentració de població designada pel cens dels Estats Units a l'estat d'Ohio. Segons el cens del 2000 tenia 1.411 habitants.

## Demografia

Segons el cens del 2000, Crystal Lakes tenia 1.411 habitants, 562 habitatges, i 387 famílies. La densitat de població era de 1.184,3 habitants/km².
Dels 562 habitatges en un 30,2% hi vivien nens de menys de 18 anys, en un 49,3% hi vivien parelles casades, en un 13,5% dones solteres, i en un 31% no eren unitats familiars. En el 24,9% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,99.
Per edats la població es repartia de la següent manera: un 25,9% tenia menys de 18 anys, un 7,5% entre 18 i 24, un 31,9% entre 25 i 44, un 23,1% de 45 a 60 i un 11,6% 65 anys o més.
L'edat mediana era de 37 anys. Per cada 100 dones de 18 o més anys hi havia 99 homes.
La renda mediana per habitatge era de 40.444 $ i la renda mediana per família de 42.424 $. Els homes tenien una renda mediana de 27.180 $ mentre que les dones 17.917 $. La renda per capita de la població era de 14.804 $. Aproximadament el 14,7% de les famílies i el 14,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Crystal Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Crystal Lakes». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Crystal Lakes

* No s'ha de confondre amb Crystal Lake o Lake Crystal.
«Crystal Lakes» té aquests significats:
* Crystal Lakes (Ohio), concentració de població designada pel cens dels Estats Units a l'estat d'Ohio.
* Crystal Lakes (Missouri), població dels Estats Units a l'estat de Missouri.
# Copacabana (Bolívia)

Copacabana és una petita ciutat boliviana molt propera al Llac Titicaca, i capital de la província de Manco Kapac del departament de La Paz.

## Referències

* ↑ «¿De dónde viene el nombre de Copacabana?» (en castellà). Semana, 27-10-2017. [Consulta: 19 juny 2022].
* ↑ «Bolivia inauguró un aeropuerto turístico en Copacabana, ciudad en la frontera con Perú | Prensa Regional» (en castellà). Prensa Regional, 12-07-2018. [Consulta: 19 juny 2022].
# Copacabana

«Copacabana» té aquests significats:
* Toponímia:
** Copacabana (Bolívia), localitat bolivariana
** Copacabana (Colòmbia), localitat colombiana al Departament d'Antioquia
** Copacabana (Rio de Janeiro), localitat brasilera
* Cinema:
** Copacabana (pel·lícula de 1947), pel·lícula estatunidenca dirigida per Alfred E. Green i protagonitzada pels germans Marx
** Copacabana (pel·lícula de 2010), pel·lícula francesa dirigida per Marc Fitoussi i protagonitzada per Isabelle Huppert